Doen jy vryskutwerk? Wen groot pryse!(Foto: Pixabay) Besit jy ŉ vryskutbedryf? Wil jy jou onderneming bemark en ŉ goeie inkomste daaruit verdien? Talentwerf het die “Bemark jouself!”-kompetisie van stapel gestuur waarin jy ŉ bemarkingsplan ter waarde van R30 000 kan wen om jou onderneming op die been te bring. Die doel van die kompetisie is om bewusmaking vir die beroep en vir talentvolle vryskutters te skep. Die bemarkingsplan wat gewen kan word fokus onder meer op die vryskutter se korporatiewe identiteit, ’n sosiale media-plan en ŉ onderhoud met Maroela Media. Talentwerf is ŉ inisiatief van Solidariteit Helpende Hand. Dit is ŉ platform wat aanlyn vir vryskutters die geleentheid gee om hulle werk ten toon te stel vir potensiële projekte waarin hul talente benut kan word. Boonop is dit ŉ platform wat ontwikkel is om vryskutters en sakeonderneming bymekaar uit te bring. Die publiek kan van 1 Julie inskryf vir die “Bemark jouself!”-kompetisie. Vryskutters word gevra om hulself in ŉ kort video te bemark en dit dan op sosiale media te deel. Die beste video’s sal deur Talentwerf op verskeie sosialemediaplatforms gedeel word en die publiek sal dan gevra word om vir hul gunstelingvideo te stem. Kry dus jou vriende om jou video te deel en jou só te help om jouself te bemark. Hoe skryf jy in? Pryse ŉ Vryskutter is ŉ persoon wat selfstandig werk en nie noodwendig op die langtermyn aan ŉ bepaalde werkgewer verbind is nie.